
 DR 30.6.2011 

 

18 

Kemudiannya Tuan Yang di-Pertua, berkaitan dengan ada satu pindaan dalam 
fasal 5 untuk menukar nama “Ketua Pegawai Eksekutif” kepada “Ketua Eksekutif”. Ini isu 
yang timbul sekarang ini. CIDB tidak ada Ketua Eksekutif sekarang ini. Ketua Eksekutifnya 
sudah pun tamat tempoh perkhidmatannya. Isu yang berlaku sekarang ini adalah isu 
pelantikan Ketua Eksekutif baru yang dibuat dan diumumkan oleh kerajaan iaitu Profesor 
Datuk Dr. Ir. Judin, Ketua Pengarah JKR telah dilantik menjadi Ketua Eksekutif, yang 
sekarang dan belum dipinda ini ialah Ketua Pegawai Eksekutif kepada CIDB. Akan tetapi 
isunya seperti yang pernah saya sebutkan bahawa kontroversi dan penyelesaiannya tidak 
ditemui sehingga hari ini.  

■1120 

Saya melihat bahawa bagaimana hendak memastikan bahawa CIDB dapat 
diperkasakan kalau pelantikan ketua eksekutif itu tidak dibuat mengikut proses-proses yang 
betul dan sekarang ini CIDB kosong, ketua eksekutifnya tidak ada dan saya persoalkan 
bahawa kita hendak perkasakan CIDB. Pindaan ini hendak memperkasakan CIDB. Salah 
satunya ialah nama ketua pegawai eksekutif itu kepada ketua eksekutif sahaja. Akan tetapi 
bagaimana kita hendak perkasakan kalau pelantikan kita ke atas ketua eksekutif itu tidak 
dibuat secara yang betul, secara yang meyakinkan kita semua sebab saya melihat bahawa 
isu pelantikan ini sehingga menjadi satu isu yang memalukan perkhidmatan awam dalam 
negara kita ini.  

Saya hendak mengatakan di sini Tuan Yang di-Pertua, saya hendak sebut juga 
sedikit bahawa isu yang saya hendak bangkitkan di sini bukan hanya sekadar soal Ketua 
Eksekutif CIDB ataupun siapa Ketua Pengarah JKR. 

Isunya harus dilihat secara yang lebihnya isu ini ialah apa hendak jadi dengan civil 
service kita ini? Apa hendak jadi dengan perkhidmatan awam kita ini? Isu ini isu penjawat-
penjawat awam yang tidak diberikan layanan ataupun tidak diberikan satu layanan yang 
baik untuk memastikan satu kebebasan yang ada kepada mereka dalam menghargai dan 
menghormati perkhidmatan yang telah mereka berikan. 

Tuan Ahmad Kasim [Kuala Kedah]: [Bangun] 

Ir. Haji Hamim bin Samuri [Ledang]: Boleh minta penjelasan sedikit Yang 
Berhormat Pokok Sena. Terima kasih Yang Berhormat Pokok Sena. Saya pada asasnya 
Tuan Yang di-Pertua bersetuju dengan pandangan Yang Berhormat Pokok Sena. Ertinya 
pegawai-pegawai kerajaan yang mempunyai kepakaran tertentu ini ditempatkan di 
tempatnya, maknanya di tempat yang betul. 

Kalau seseorang itu mempunyai kepakaran dalam bidang kejuruteraan lebih-lebih 
lagi bertaraf profesor dan sebagainya, saya yakin mesti seseorang penjawat jawatan itu 
mempunyai ilmu yang tinggi dan sewajarnya dimanfaatkan. Saya juga bersetuju dengan 
pihak JPA untuk meletakkan Profesor Dato’ Ir. Dr. Judin ini sebagai Ketua Eksekutif CIDB, 
sekadar mungkin masalah komunikasi, ada terputus hubungan dengan izin, communication 
breakdown, masalah komunikasi. Masalah itu perlu diperjelaskan, maksudnya perlu 
dijelaskan secara telus supaya tidak menimbulkan persepsi. 

Akan tetapi asasnya adakah Yang Berhormat Pokok Sena setuju bahawa itulah 
salah satu tempat yang sewajarnya, dengan kepakarannya supaya CIDB itu sendiri 
berkembang dan naik tarafnya sesuai dengan keperluan semasa kerana salah satu 
daripada rang undang-undang ini adalah menjurus kepada soal latihan, Tuan Yang di-
Pertua. Adakah Yang Berhormat Pokok Sena setuju, tempatnya betul cuma soal penjelasan 
daripada pihak JPA kepada pegawai berkenaan dalam bentuk tawaran. Ini adalah tawaran. 
Saya rasa kalau dijalankan secara betul, pihak berkenaan ataupun Yang Berbahagia Dato’ 
Ir. Dr. Judin menerima tawaran tersebut. Sekian terima kasih. 

Tuan Ahmad Kasim [Kuala Kedah]: Yang Berhormat Pokok Sena, isu yang 
sama Yang Berhormat Pokok Sena. Terima kasih Tuan Yang di-Pertua, saya 
berpandangan bahawa ada agenda tersirat di sebalik pindaan ini yang sekali gus menukar 
ketua pegawai eksekutif. Adakah Yang Berhormat Pokok Sena boleh memberikan 
penjelasan bahawa ada perkara yang tersembunyi, yang dibentangkan dalam Dewan 
supaya seolah-olah macam meng upgrade CIDB ini supaya setaraf dengan Ketua 
Pengarah JKR yang menjadi isu sekarang ini.  



18. Kemudiannya Tuan Yang di-Pertua, berkaitan dengan ada satu pindaan dalam fasal 5 untuk menukar nama "Ketua Pegawai Eksekutif" kepada "Ketua Eksekutif". Ini isu yang timbul sekarang ini. CIDB tidak ada Ketua Eksekutif sekarang ini. Ketua Eksekutifnya sudah pun tamat tempoh perkhidmatannya. Isu yang berlaku sekarang ini adalah isu pelantikan Ketua Eksekutif baru yang dibuat dan diumumkan oleh kerajaan iaitu Profesor Datuk Dr. Ir. Judin, Ketua Pengarah JKR telah dilantik menjadi Ketua Eksekutif, yang sekarang dan belum dipinda ini ialah Ketua Pegawai Eksekutif kepada CIDB. Akan tetapi isunya seperti yang pernah saya sebutkan bahawa kontroversi dan penyelesaiannya tidak ditemui sehingga hari ini. #1120. Saya melihat bahawa bagaimana hendak memastikan bahawa CIDB dapat diperkasakan kalau pelantikan ketua eksekutif itu tidak dibuat mengikut proses-proses yang betul dan sekarang ini CIDB kosong, ketua eksekutifnya tidak ada dan saya persoalkan bahawa kita hendak perkasakan CIDB. Pindaan ini hendak memperkasakan CIDB. Salah satunya ialah nama ketua pegawai eksekutif itu kepada ketua eksekutif sahaja. Akan tetapi bagaimana kita hendak perkasakan kalau pelantikan kita ke atas ketua eksekutif itu tidak dibuat secara yang betul, secara yang meyakinkan kita semua sebab saya melihat bahawa isu pelantikan ini sehingga menjadi satu isu yang memalukan perkhidmatan awam dalam negara kita ini. Saya hendak mengatakan di sini Tuan Yang di-Pertua, saya hendak sebut juga sedikit bahawa isu yang saya hendak bangkitkan di sini bukan hanya sekadar soal Ketua Eksekutif CIDB ataupun siapa Ketua Pengarah JKR. Isunya harus dilihat secara yang lebihnya isu ini ialah apa hendak jadi dengan civil service kita ini? Apa hendak jadi dengan perkhidmatan awam kita ini? Isu ini isu penjawat- penjawat awam yang tidak diberikan layanan ataupun tidak diberikan satu layanan yang baik untuk memastikan satu kebebasan yang ada kepada mereka dalam menghargai dan menghormati perkhidmatan yang telah mereka berikan. Tuan Ahmad Kasim [Kuala Kedah]: [Bangun]. Ir. Haji Hamim bin Samuri [Ledang]: Boleh minta penjelasan sedikit Yang Berhormat Pokok Sena. Terima kasih Yang Berhormat Pokok Sena. Saya pada asasnya Tuan Yang di-Pertua bersetuju dengan pandangan Yang Berhormat Pokok Sena. Ertinya pegawai-pegawai kerajaan yang mempunyai kepakaran tertentu ini ditempatkan di tempatnya, maknanya di tempat yang betul. Kalau seseorang itu mempunyai kepakaran dalam bidang kejuruteraan lebih-lebih lagi bertaraf profesor dan sebagainya, saya yakin mesti seseorang penjawat jawatan itu mempunyai ilmu yang tinggi dan sewajarnya dimanfaatkan. Saya juga bersetuju dengan pihak JPA untuk meletakkan Profesor Dato' Ir. Dr. Judin ini sebagai Ketua Eksekutif CIDB, sekadar mungkin masalah komunikasi, ada terputus hubungan dengan izin, communication breakdown, masalah komunikasi. Masalah itu perlu diperjelaskan, maksudnya perlu dijelaskan secara telus supaya tidak menimbulkan persepsi. Akan tetapi asasnya adakah Yang Berhormat Pokok Sena setuju bahawa itulah salah satu tempat yang sewajarnya, dengan kepakarannya supaya CIDB itu sendiri berkembang dan naik tarafnya sesuai dengan keperluan semasa kerana salah satu daripada rang undang-undang ini adalah menjurus kepada soal latihan, Tuan Yang di- Pertua. Adakah Yang Berhormat Pokok Sena setuju, tempatnya betul cuma soal penjelasan daripada pihak JPA kepada pegawai berkenaan dalam bentuk tawaran. Ini adalah tawaran. Saya rasa kalau dijalankan secara betul, pihak berkenaan ataupun Yang Berbahagia Dato' Ir. Dr. Judin menerima tawaran tersebut. Sekian terima kasih. Tuan Ahmad Kasim [Kuala Kedah]: Yang Berhormat Pokok Sena, isu yang sama Yang Berhormat Pokok Sena. Terima kasih Tuan Yang di-Pertua, saya berpandangan bahawa ada agenda tersirat di sebalik pindaan ini yang sekali gus menukar ketua pegawai eksekutif. Adakah Yang Berhormat Pokok Sena boleh memberikan penjelasan bahawa ada perkara yang tersembunyi, yang dibentangkan dalam Dewan supaya seolah-olah macam meng upgrade CIDB ini supaya setaraf dengan Ketua Pengarah JKR yang menjadi isu sekarang ini.